**ลำดับขั้นตอนพิธีพระราชทานปริญญาบัตร**

**รอบสอง**

๑.สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จฯ ออกจากห้องรับรองที่ประทับ เข้าสู่ภายในหอประชุมมหาวชิราลงกรณ บัณฑิตและแขกผู้มีเกียรติทุกคนยืนตรง

๒. ผู้แทนบัณฑิตทูลเกล้าฯ ถวายพวงมาลัยข้อพระกร

๓. เมื่อเสด็จฯ เข้าสู่ภายในหอประชุม (บัณฑิตร้องเพลงสรรเสริญพระบารมี) ให้บัณฑิตและแขก

ผู้มีเกียรติถวายความเคารพพร้อมกัน หันหน้าเข้าสู่เวทีหอประชุม

๔. ทรงจุด ธูป เทียน เครื่องนมัสการบูชาพระพุทธนวราชบพิตร บัณฑิตและแขกผู้มีเกียรติยืนตรง

๕. ประทับพระราชอาสน์ (บัณฑิตและแขกผู้มีเกียรติถวายความเคารพ แล้วนั่งพร้อมกัน)

๖. นายกสภามหาวิทยาลัยราชภัฏกราบบังคมทูลรายงานผลการดำเนินงานของมหาวิทยาลัย

๗. อธิการบดีกราบบังคมทูลเบิกนายกสภามหาวิทยาลัยราชภัฏซึ่งเป็นผู้แทนของมหาวิทยาลัย เข้ารับพระราชทานปริญญาบัตรมหาบัณฑิตและปริญญาบัตรดุษฎีบัณฑิต

๘. สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานปริญญาบัตรมหาบัณฑิตและปริญญาดุษฎีบัณฑิต แก่นายกสภามหาวิทยาลัย (พระราชทานพร้อมกัน ๒ ปริญญา)

๙. อธิการบดีและคณะ กราบบังคมทูลเบิกผู้สำเร็จการศึกษาระดับปริญญาตรีเข้ารับพระราชทาน

ปริญญาบัตร

๑๐. พระราชทานปริญญาบัตรตามลำดับ (ขณะนี้พระสงฆ์เจริญชัยมงคลคาถา)

๑๑. ผู้แทนบัณฑิตกล่าวนำคำปฏิญาณบัณฑิต มหาบัณฑิต ดุษฎีบัณฑิต และบัณฑิตกิตติมศักดิ์ ทุกคนยืนและกล่าวคำปฏิญาณตามผู้แทนบัณฑิต (ยกเว้นแขกผู้มีเกียรติ)

๑๒. เสด็จฯ ไปทรงกราบหน้าเครื่องนมัสการ และเสด็จฯ ไปทรงเปลื้องฉลองพระองค์ครุย

๑๓.เสด็จฯ ออกจากหอประชุมมหาวชิราลงกรณไปยังรถยนต์พระที่นั่ง (บัณฑิตร้องเพลงสรรเสริญพระบารมี)

๑๔. จัดเตรียมสถานที่ สำหรับการรับพระราชทานปริญญาบัตรระดับมหาบัณฑิตและดุษฎีบัณฑิต

๑๕. นายกสภามหาวิทยาลัยราชภัฏถวายคำนับพระบรมรูปพระบาทสมเด็จพระเจ้าอยู่หัว

แล้วอัญเชิญปริญญาบัตรมหาบัณฑิต และดุษฎีบัณฑิตมายังพานเบื้องหน้าพระบรมรูป

๑๖. อธิการบดีประกาศพระมหากรุณาธิคุณในพระบาทสมเด็จพระเจ้าอยู่หัว

๑๗. อธิการบดีและคณะประกาศนามผู้สำเร็จการศึกษาระดับ ดุษฎีบัณฑิต และมหาบัณฑิตเข้ารับพระราชทานปริญญาบัตร จากพานเบื้องหน้าพระบรมรูปตามลำดับ(ขณะนี้พระสงฆ์เจริญชัยมงคลคาถา)

๑๘. ผู้แทนบัณฑิตถวายเครื่องไทยธรรมแด่พระสงฆ์

๑๙. เสร็จพิธี